b'\n_START_ARTICLE_\nAntipatros Tyroslainen (nuorempi)\n_START_PARAGRAPH_\nAntipatros Tyyrolainen (muinaiskreikaksi \xe1\xbc\x88\xce\xbd\xcf\x84\xce\xaf\xcf\x80\xce\xb1\xcf\x84\xcf\x81\xce\xbf\xcf\x82; k. n. 45 eaa.) oli antiikin kreikkalainen stoalaiseen koulukuntaan kuulunut filosofi. H\xc3\xa4n oli kotoisin Tyroksesta. H\xc3\xa4nt\xc3\xa4 ei tule sekoittaa vanhempaan Antipatros Tyroslaiseen, vaikka Gerhard Johann Vossius tekee n\xc3\xa4in Kreikan historiassaan. Antipatros eli Panaitioksen j\xc3\xa4lkeen tai ainakin oli h\xc3\xa4nt\xc3\xa4 nuorempi, ja Cicero sanoo h\xc3\xa4nest\xc3\xa4 puhuessaan, ett\xc3\xa4 h\xc3\xa4n "kuoli vastik\xc3\xa4\xc3\xa4n Ateenassa", mink\xc3\xa4 t\xc3\xa4ytyy tarkoittaa pian vuoden 45 eaa. j\xc3\xa4lkeen._NEWLINE_Ciceron maininnasta voidaan p\xc3\xa4\xc3\xa4tell\xc3\xa4, ett\xc3\xa4 Antipatros kirjoitti teoksen Velvollisuuksista (De Officiis), ja Diogenes Laertios viittaa h\xc3\xa4nen kirjoittamaansa teokseen Maailmasta (Peri kosmou) ja lainaa sen kahdeksatta kirjaa.'